**zápis**

**ROKOVANIE MEDZIREZORTNEJ PRACOVNEJ SKUPINY NA PODPORU ROZVOJA CYKLISTICKEJ DOPRAVY A CYKLOTURISTIKY MINISTERSTVA DOPRAVY A VÝSTAVBY SR (ONLINE)**

**14. septembra 2022 10:00 – 11:30**

**Prítomní účastníci:**

Rastislav Cenký, Ministerstvo dopravy a výstavby SR, generálny riaditeľ sekcie stratégie dopravy

Peter Klučka, Ministerstvo dopravy a výstavby SR, národný cyklokoordinátor

Ladislav Findl, Bratislavský samosprávny kraj

Silvia Szokolová, Trnavský samosprávny kraj

Ondrej Repka, Trenčiansky samosprávny kraj

Peter Mráz, Žilinský samosprávny kraj

Juraj Hlatký, Žilinský samosprávny kraj

Jana Jačišinová, Košický samosprávny kraj

Tünde DzurovVargová, Prešovský samosprávny kraj

Miroslav Kadlíček, Mesto Piešťany

Stanislav Skýva, Hlavné mesto Bratislava

Patrik Žák, Mesto Trenčín (Únia miest Slovenska)

Milan Ovseník, Trenčiansky samosprávny kraj

Martin Sedláček, Trenčiansky samosprávny kraj

Peter Rozsár, Cyklokoalícia

Dan Kollár, Cyklokoalícia

Hana Wijntjes, Ministerstvo zdravotníctva SR

1. Otvorenie rokovania, príhovor generálneho riaditeľa Sekcie stratégie dopravy MDV SR (SSD) Rastislava Cenkého o aktuálnych úlohách a cieľoch v oblasti podpory rozvoja cyklistickej dopravy a cykloturistiky v najbližšom období.

Generálny riaditeľ Sekcie stratégie dopravy Rastislav Cenký vo svojom príhovore potvrdil záujem vedenia rezortu dopravy a výstavby o  trvalej podpore rozvoja cyklistickej dopravy a cykloturistiky v najbližšom období. Zdôraznil potrebu vzájomnej komunikácie a koordinácie zámerov jednotlivých krajov predovšetkým s dôrazom na efektívne a hospodárne čerpanie finančných prostriedkov na výstavbu bezpečnej cyklistickej infraštruktúry z POO a EŠIF (PS).

1. Informácia Petra Klučku, národného cyklokoordinátora o zahájení a stave spracovania materiálu Cyklostratégia 2030, vrátane prezentácie zapojenia sa jednotlivých členov MPS do jeho príprav prostredníctvom pracovných skupín , riadených spracovateľom materiálu Mariánom Gogoľom zo Žilinskej univerzity.

Peter Klučka informoval prítomných o stave v spracovaní Cyklostratégie 2030, pričom zdôraznil potrebu proaktívneho zapojenia sa všetkých krajských a mestských cyklokoordinátorov do jej prípravy. Uviedol, že v októbri 2022 bude prvý kontrolný deň s jej spracovateľom Žilinskou univerzitou. Zápis z tohto stretnutia bude zaslaný všetkým členom MPS.

1. Informácia pracovníkov SSD Branislava Laurinca a Petra Ľosa o aktuálnom stave, základných metodických dokumentoch a komunikácii v rámci aktuálnej výzvy z Plánu obnovy a odolnosti.

Peter Ľos a Branislav Laurinec predniesli stručnú informáciu o aktuálnom stave po vyhlásení prvej cyklovýzvy z POO. V tejto súvislosti upriamili pozornosť prítomných na možnosť využitia operatívnych konzultácií pri príprave projektov v záujme odstránenia prípadných pochybností.

1. Informácie jednotlivých členov MPS o aktuálnom stave realizácie projektov v oblasti výstavby cyklistickej infraštruktúry v regiónoch Slovenska
2. Rôzne, diskusia

V rámci posledných dvoch bodov odzneli príspevky reagujúce predovšetkým na body 2 a 3 :

* Ladislav Findl, bratislavský regionálny cyklokoordinátor potvrdil z vlastnej skúsenosti zmysel predbežných konzultácií k projektom,

Spolu s trnavským mestským cyklokoordinátorom Petrom Rozsárom zvýraznili potrebu objektívneho posudzovania jednotlivých projektov predovšetkým z pohľadu stanoveného benchmarku 500 tis. Eur /1 km cyklotrasy,

- Dan Kollár, prezident OZ Cyklokoalícia sa spýtal na možnosť spätného preplatenia

 projekčných prác v súvislosti s podaním žiadosti z POO. Odpoveď: v súlade so znením

 bodu 3.3.1 aktuálnej výzvy bude možné od 1. 2. 2020 do 31. 3. 2026. predmetné

 projekčné práce preplatiť,

* Stanislav Skýva, bratislavský mestský cyklokoordinátor upozornil vo svojom diskusnom príspevku na nutnosť presného definovania jednotlivých druhov cyklotrás (dopravný charakter, voľnočasový, cykloturistický) s tým, že Slovenská správa ciest zatiaľ nemá pasportizáciu cyklistických komunikácií spracovanú, Odpoveď: Peter Klučka požiada Sekciou cestnej dopravy a pozemných komunikácií MDV SR o doplnenie cestnej databanky o pasportizáciu cyklotrás,
* Ján Roháč, Cykloplatforma upozornil na akútnu potrebu spracovania Metodiky pasportizácie cyklistických trás, ako aj Designmanuálu cyklistickej infraštruktúry po vzore obdobného dokumentu, spracovaného Mestským inštitútom Bratislava.

Odpoveď: Peter Klučka, požiada príslušný odborný útvar na MDV SR na začlenenie obidvoch požadovaných dokumentov do Plánu úloh rezortu na najbližšie obdobie.

Upozornil zároveň na nutnosť reagovať na neobjektívne spracovávanú STN 73 6110 – Miestne komunikácie, ktorá nezohľadňuje potreby budovania bezpečnej cyklistickej infraštruktúry v nadväznosti na aktuálne možnosti čerpania finančných príspevkov z POO a EŠIF. Odpoveď: Peter Klučka spoločne s OZ Cyklokoalícia zašlú predmetné pripomienky v rámci prebiehajúceho pripomienkového konania.

Zápis spracoval: Peter Klučka, MDV SR Bratislava, 03.10.2022